Margareta lorio

Margareta lorio (Charmosynoides margarethae, kaj ankaŭ Dukina lorio) estas specio de papagaj birdoj, en la familio Psittaculidae. Ĝi estas monotipa en la genro Charmosynoides. Ĝi troviĝas en la insularo Salomonoj. Iliaj naturaj habitatoj estas subtropikaj kaj tropikaj malsekaj arbaroj de malaltaj teroj kaj montararbaroj, kaj plantejoj. Ĝi estas minacata pro habitatoperdo. BirdLife International (2020). "Charmosyna margarethae". IUCN Red List of Threatened Species. 2020. Alirita la 26an de Aprilo 2020. 

Taksonomio
La Margareta lorio estis formale priskribita en 1879 fare de la angla pastro kaj ornitologo Henry Baker Tristram el specimeno kolektita ĉe Makira Haveno, en insulo Makira (tiam San Cristoval), Salomonoj. Tristam stampis la duvortan nomon Charmosyna margarethae. La specia epiteto estis elektita por omaĝo al la Princino Louise Margareto de Prusio kiu iĝis Dukino de Connaught kaj Strathearn kiam ŝi edziniĝis al la filo de la reĝino Viktorio nome Princo Arthur, Duko de Connaught kaj Strathearn, en 1879. Tiu lorio estis trnaslokigita al sia propra genro, Charmosynoides, baze sur studo pri molekula filogenetiko publikigita en 2020. La nomo Charmosynoides estas kombino de la genronomo Charmosyna kun la Antikva greka -oides kun la signifo "simila".

 Aspekto 
La Margareta lorio estas 20 cm longa kaj pezas 40–60 g. Plenkreskulo estas ĉefe brile ruĝa, kun violaj ĝis nigraj malantaŭaj kronoj kaj flav-oranĝaj okuloj. Ĝi havas oranĝan bekon kaj larĝan flavan brustbendon kune kun maldika flava kolumo sur la mantelo kun borda viola aŭ nigra linio. Ĝi havas malbrile malvan ĝis nigran malsupran bruston, kun malbrile flavaj subflugiloj. Ĝia vosto estas ruĝa, kun verdaj supraj vostokovriloj kaj flavaj pintoj. Inoj aspektas same kiel maskloj, sed plie havas flavajn makulojn sur la flanko de la pugo.

Junaj lorioj havas nigrajn markojn sur la kapo kaj malsupraj partoj, kune kun malhela nigra makulo sur la okcipito. La brustobendo estas palflava kaj la flava kolumo sur la mantelo havas malhelan nuancon. Ili havas brunan ĝis nigran bekon, kun grizaj okuloj.

 Distribuado kaj habitato 
La specio troviĝas nur sur la insulo Bougainville kaj 6 insuloj en la Salomonoj. Ĝi estas lokigita specio, kiu forestas de grandaj areoj de vivejo en sia teritorio, kiuj estas eble taŭgaj por ĝi. Ĝi plej ofte troviĝas en pli malaltaj montaraj arbaroj kaj en kokosplantejoj. Ĝi troviĝas de marnivelo ĝis alteco de 1 350 m super marnivelo. Ĝi povas esti nomada kaj loĝi en vivejoj je malsamaj altitudoj.

 Kutimaro kaj ekologio 
La krioj de la Margareta lorio estas ĝenerale pli pepantaj ol tiuj de aliaj specioj de lorioj. Iliaj flugkrioj estas laŭtaj kaj altatonj, dum altaj kriegaj notoj estas faritaj dum manĝado.

 Manĝado 
La lorioj plejparte manĝas nektaron, polenon kaj malgrandajn fruktojn, precipe de Schefflera.

 Minaco 
Granda parto de la malaltaj arbaroj en ĝia teritorio estas planita por esti dehakita, kvankam ĝi povus pluvivi je pli altaj altitudoj. Alia minaco al la specio estas la ebleco de grandskala komerco de dorlotbestoj.

 En kulturo 
Tiu ĉi lorio aperis en poŝtmarko de Salomonoj en 1975.

 Statuso 
La specio estas vaste disvastigita kaj relative ofta tra sia teritorio, sed la populacio povus rapide malpliiĝi estontece se komenciĝas grandskala komerco de dorlotbestoj. La specio estas konsiderata kiel Malplej Zorgiga fare de BirdLife International kaj la IUCN.

 Birdobredado 
La specio estas komercata en la merkato de dorlotbestoj, sed ekzistas eksporta kvoto de 60 birdoj jare por eviti malpliiĝon de la populacio.

Referencoj

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo
Kategorio:Birdoj de Oceanio